2014-ից ի վեր մեկ միլիոն ուկրաինացի է տեղափոխվել Լեհաստան: Ինչ խոսք, նշված երկրներից նույնպես մեծ միգրացիա կա: Բայց խնդիրն այն է, որ այդ երեք երկրները՝ Մոլդովան, Վրաստանը եւ Ուկրաինան, ստորագրել են ասոցացման համաձայնագրեր, եւ Բրյուսելը չի կարող նրանց ասել, թե մենք բացում ենք մեր սահմանները ձեր ապրանքների եւ ծառայությունների ազատ տեղաշարժի համար, բայց ձեր մարդկանց առջեւ մեր դարպասները փակ ենք պահում: Հնարավոր չէ դա ասել, այդքանով էլ ասոցացման եւ մուտքի ազատականացման գործընթացը հարկադրում է ԵՄ սահմանները բացել եւ վիզային պահանջը վերացնել Մոլդովայի, Ուկրաինայի եւ Վրաստանի քաղաքացիների համար: